OzLabs/hebrew-wiki-articles huggingface dataset:
1923 בברית המועצות

1923 בברית המועצות הייתה שנה בה נחגגה השנה השישית למהפכת אוקטובר.

== הנהגה ==
* ראש הממשלה - ולדימיר לנין.

מכיוון שוולדימיר לנין היה חולה, ניהול מועצת הקומיסרים העממיים הייתה בידי אלכסיי ריקוב (רשמית סגן מועצת הקומיסרים העממים)
* יושב ראש הוועד הפועל המרכזי - מיכאיל קלינין

מעשית, השליטה בניהול המדינה הייתה בידי הטרויקה ("השלישייה"): יוסיף סטלין (המזכיר הכללי של מפלגת הבולשביקים), לב קמנייב (סגן מועצת הקומיסרים העממים) וגריגורי זינובייב (יושב ראש הקומינטרן ויושב ראש הסובייט של פטרוגרד).

== אירועים בולטים ==
6 ביולי: אושר [[סמל ברית המועצות]]
* ינואר – הוכרז מונופול ממשלתי על מכירת משקאות אלכוהולים.
* 27 בינואר – ברית המועצות חתמה ברית עם סון יאט-סן ובהמשך שלחה יועצים צבאיים לסין
* 9 בפברואר – הוקמה חברת תעופה לאומית אארופלוט
* 4 במרץ – העיתון פראבדה פרסם מאמר אחרון של ולדימיר לנין. הוא הוקדש לנושא הבירוקרטיה
* 9 במרץ – שבץ מוחי שלישי אצל ולדימיר לנין. מאירוע זה הוא כבר לא התאושש.
* 17 באפריל – תחילת ישיבות הוועידה ה-12 של המפלגה הבולשביקית. חיזוק מעמדו של יוסיף סטלין בתמיכת לב קמנייב וגריגורי זינובייב על חשבון לאון טרוצקי.
* 18 באפריל – ביוזמת פליקס דזרז'ינסקי הוקמה אגודת הספורט דינמו.
* 8 במאי – בריטניה שלחה אולטימטום לברית המועצות עם דרישה להפסיק פעילות נגדה במזרח הקרוב.
* 11 במאי – הממשלה הסובייטית לא הסכימה עם הדרישות של בריטניה. השיחות בנושא נמשכו עד ל-18 ביוני
* 10 במאי – רצח נציג ברית המועצות ווצלב וורובסקי בלוזן.
* 29 במאי – תחילת פעילות הצלב האדום בברית המועצות.
* 16 ביוני – ראש הכנסייה הרוסית, הפטריארך טיכון, פרסם חוות דעת בה הוא מכיר ב"טעויות שעשה" ביחס לשלטון הסובייטי.
* 16 ביוני – סיום פעילות צבאית ביקוטיה מסמל סיום מלחמת האזרחים ברוסיה.
* 6 ביולי – אישור סמל ברית המועצות
* 19 באוגוסט – פתיחת התערוכה החקלאית הכלל ארצית במוסקבה.
* 8 באוקטובר – בעקבות ויכוח בישיבת פוליטביורו לאון טרוצקי פרסם מכתב לוועד המרכזי של המפלגה. במכתב זה הוא מאשים את המנגנון המפלגתי בבעיות במשק ובמפלגה.
* 13 באוקטובר – הקמת מחנה עבודה לאסירים כולל פוליטיים באיי סולובצקי
* 15 באוקטובר – מכתב שחתום על ידי 46 בולשביקים בולטים תומך בעמדת לאון טרוצקי.
* 19 באוקטובר – לאון טרוצקי מואשם ברצון להפיכה פנימית בתוך המפלגה.
* 29 באוקטובר – נערך מפקד אוכלוסין בערי ברית המועצות.
* דצמבר – לאון טרוצקי מפרסם בעיתון פראבדה סדרת מאמרים נגד מדיניות של רוב במנגנון המפלגתי.

== נולדו ==
* 9 בינואר – אדוארד קולמנובסקי- מלחין סובייטי ממוצא יהודי (נפטר ב-1994). מספר שירים עבריים מוכרים חוברו לפי לחניו
* 30 בינואר – לאוניד גאידאי - במאי סובייטי (נפטר ב-1993)
* 5 במאי – סרגיי אחרומייב, מרשל ברית המועצות (נפטר ב-1991)
* 6 במאי – ולדימיר אטוש - שחקן סובייטי
* 10 ביוני – אמיל גורובץ - זמר סובייטי ממוצא יהודי (נפטר ב-2001)
* 13 ביולי – מיכאיל פוגובקין - שחקן סובייטי (נפטר ב-2008)
* 8 בספטמבר – רסול גמזטוב - סופר סובייטי (נפטר ב-2003)
* 13 בספטמבר – זויה קוסמודמיאנסקיה - מגיבורות מלחמת העולם השנייה הסובייטיות (הוצאה להורג ב-1941)
* 15 בספטמבר – מיכאיל טאניץ' - משורר רוסי וסובייטי (נפטר ב-2008)

== נפטרו ==
* 10 במאי – ואצלב וורובסקי, מהפכן סובייטי (נולד ב-1871)

== קישורים חיצוניים ==

==הערות שוליים==

*
ברית המועצות
יורגן מלצר

יורגן מלצר (בגרמנית: Jürgen Melzer; נולד ב-22 במאי 1981) הוא טניסאי אוסטרי. ב-18 באפריל 2011, הגיע מלצר לדירוג השיא שלו, המקום השמיני בעולם בדירוג הסבב ה-ATP.. דירוג שיא שלו בזוגות הוא 6, אליו הגיע ב-13 ספטמבר 2010. מדורג כיום (נכון ל-2 במאי 2022) במקום ה-150 בזוגות. מלצר הוא טניסאי שמאלי אבל, כמו רפאל נדאל, ימני בחיי היום-יום. עם אחיו הצעיר, ג'רלד מלצר, שיחק זוגות במספר תחרויות.

בשנת 1999, זכה באליפות וימבלדון לנוער. עד 2010 לא הצליח לעבור סיבוב שלישי בטורניר גראנד סלאם ולא הצליח לפרוץ קדימה לרמות הגבוהות ביותר. כשהוא בן 28, הוא סיים רצף זה כאשר הוא הגיע לשלב חצי הגמר אליפות צרפת הפתוחה (2010), הישג השיא שלו בגראנד סלאם. בשנה זו חווה הצלחה גם בזוגות, כשזכה בטורניר ווימבלדון יחד עם פיליפ פטצ'נר.

ב-15 באפריל 2011 ניצח בפעם הראשונה בקריירה את רוג'ר פדרר ברבע גמר טורניר מונטה קרלו.

== קישורים חיצוניים ==

* 

קטגוריה:אוסטרים שנולדו ב-1981
קטגוריה:טניסאים אוסטרים
סמדר ברבר-צדיק

סמדר ברבר-צדיק (נולדה ב-15 בספטמבר 1963) היא רואת חשבון, כיהנה כמנכ"לית הבנק הבינלאומי במשך 16 שנים.

==קריירה==
ברבר-צדיק נולדה ב-1963. היא רואת חשבון בהשכלתה ובעלת תואר שני במנהל עסקים, עם התמחות בחשבונאות ובמימון מהאוניברסיטה העברית בירושלים. בתחילת דרכה עבדה במשרד רואי החשבון KPMG סומך חייקין ובמשך הזמן התקדמה לתפקידי ניהול במשרד. בתקופה זו ובמסגרת עבודתה התוודעה לאיש העסקים צדיק בינו והעניקה ליווי מקצועי לחברות שבבעלותו.

===קבוצת בינו===
לאחר פרישתה מפירמת סומך-חייקין הועסקה על ידי בינו בשורת החברות שבשליטתו. בין היתר כיהנה כמנכ"לית סהר פיתוח ואחזקות בע"מ וכיו"ר חברת האנרגיה פז.

בשנים 1996–2003 כיהנה כמנכ"לית בינו אחזקות ולאחר מכן כמנכ"לית חברת פ.י.ב.י. אחזקות, שבאמצעותה שולט בינו בבנק הבינלאומי. בינואר 2005 מונתה למשנה למנכ"ל וראש אגף עסקים בבנק ושימשה כחברת הנהלה. בשנת 2006 מונתה לממלאת מקום המנכ"ל דוד גרנות והחל מ-2007 כיהנה כמנכ"לית הבנק. בכך הפכה ברבר-צדיק למנכ"לית בנק הצעירה ביותר בישראל (כשהיא בת 43) והאשה השנייה, לאחר מנכ"לית בנק לאומי גליה מאור, שעמדה בראש בנק שנמנה עם חמש קבוצות הבנקאות הגדולות בישראל. בספטמבר 2014 נבחרה על ידי מגזין פורבס ישראל לאחת מ-4 הנשים החזקות בישראל.

תחת ניהולה קבוצת הבינלאומי רכשה ומיזגה מספר בנקים: בנק אוצר החייל, בנק מסד, יובנק ובנק פועלי אגודת ישראל.

מאז 2008 מכהנת כממלאת מקום נשיא איגוד הבנקים בישראל.

באוקטובר 2023 פרשה מעבודתה בבנק הבינלאומי.

==חיים אישיים==
ברבר-צדיק נשואה לכלכלן יוסי צדיק, אם לשלושה ומתגוררת בתל אביב.

היא חברה בוועד המנהל של ארגון "מתן" למעורבות עסקים בקהילה.

==קישורים חיצוניים==

* 
* 
* 
* 
* 
* 

==הערות שוליים==

קטגוריה:מנכ"ליות ישראליות
קטגוריה:מנכ"לים ישראלים
קטגוריה:מנהלי הבנק הבינלאומי
קטגוריה:מנהלות בנקים ישראליות
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים: בית הספר למנהל עסקים
קטגוריה:רואות חשבון ישראליות
קטגוריה:רואי חשבון ישראלים
קטגוריה:ישראליות שנולדו ב-1963
קטגוריה:ישראלים שנולדו ב-1963
ספר כוכבי השבת

קבוצת הכוכבים קשת מתוך הספר.]]
ספר כוכבי השבת (בערבית: كتاب سور الكواكب - "כיתאב סוואר אל כאווקיב") הוא ספר אסטרונומי שנכתב על ידי עבד אל-רחמן א-סופי בשנת 964 בערבית. א-סופי בחר לכתוב את הספר בערבית על אף היותו פרסי.

מטרתו של הספר הייתה לתאר את קבוצות הכוכבים והמזלות תוך שהוא מתבסס על ספרו של האסטרונום היווני תלמי ה"אלמגסט" ומעדכן את הידע שהצטבר מאז כתיבתו, בייחוד תוך הסתמכות על תצפיות של אסטרונומים ערבים, ובשילוב מסורות ערביות.

הספר כולל תרשימים המתארים את הכוכבים, מיקומם בשמי הלילה, עוצמתם וצבעם. הספר מציג כל קבוצת כוכבים בנפרד. ספר זה הוא התיעוד הקדום ביותר המזכיר את גלקסיית אנדרומדה.

העתקים רבים של כתב היד שרדו עד ימינו, הקדום שבהם, משנת 1009, הוא העתק שנוצר על ידי בנו של א-סופי (העתק זה שמור כיום בספרייה הבודליאנית באוניברסיטת אוקספורד שבאנגליה).

== קישורים חיצוניים ==

*[http://www.seds.org/messier/xtra/Bios/alsufi.html קורות חייו של א-סופי]
*[http://www.wdl.org/en/item/2484/ העתק הספר]

קטגוריה:ערכים שבהם תבנית בריטניקה אינה מתאימה
קטגוריה:אסטרונומיה
קטגוריה:מפות
קטגוריה:ספרי המאה ה-10
קטגוריה:ספרים בערבית
קטגוריה:ספרי עיון
Stronger (שיר של בריטני ספירס)

"Stronger" (בעברית: חזקה יותר) הוא הסינגל השלישי מתוך אלבומה השני של זמרת הפופ האמריקאית בריטני ספירס, Oops!... I Did It Again. הסינגל פורסם בעולם במהלך שנת 2000.

== מידע ==
Stronger נכתב והופק על ידי מקס מרטין ורמי, ומדבר על מערכת יחסים שנגמרה, ועל כמה הזמרת 'חזקה יותר מאתמול' ומוכנה לעזוב. מעריצים רבים מחשיבים את "Stronger" כהמשך לשיר "...Baby One More Time", מכיוון שב"Baby", נאמרת השורה "הבדידות הורגת אותי", ואילו ב"Stronger", נאמרת השורה "הבדידות כבר לא הורגת אותי".

== הקליפ ==

הקליפ לשיר צולם על ידי ג'וזף קאהן וצולם בלוס אנג'לס. הקונספט של הקליפ, אשר הוצע על ידי ספירס עצמה, הראה את ספירס נוסעת למסיבה רק על-מנת לגלות שבן זוגה בוגד בה עם אישה אחרת. ספירס עוזבת אותו ואת המסיבה. בסצנה הבאה, נראית ספירס נוהגת ברכבה, כאשר בן זוגה נוסע מאחוריה. בסצנות האחרות, נראית ספירס רוקדת עם כיסא, בדומה לקליפים של ג'נט ג'קסון "The Pleasure Principle" ו"Miss You Much".

השיר זיכה את ספירס בשתי מועמדויות. האחת הייתה בטקס פרסי הילדים של ערוץ ניקלודאון, בקטגוריה "Choice Single", ובטקס פרסי הווידאו של ערוץ MTV לשנת 2001, בקטגוריה "Best Pop Video". ספירס לא זכתה באף אחד מהפרסים.

== מיקומי שיא ותארים ==
לאחר שנכנס למקום הראשון במצעד המכירות של הבילבורד, "Stornger" נכנס למקום ה-11 במצעד בילבורד הוט 100 המובילים והסינגל קיבל מעמד זהב בארצות הברית.

הסינגל היה להצלחה נוספת במדינות אירופה ואוסטרליה ונכנס לעשרת המובילים ב-11 מצעדים שונים בעולם. השיר הגיע למקום הראשון בישראל במצעד גלגלצ.

בבריטניה, הסינגל יצא בזמן חג המולד, זמן בו אמנים בריטיים מוציאים שירי חג ומקדמים אותם עבור המקום הראשון במצעד. לכן, הסינגל נכנס במצעד הבריטי למקום השביעי ומכר 200,000 עותקים. וקיבל תואר כסף. בגרמניה מכר כ-250,000 עותקים וקיבל תואר זהב. ברחבי העולם מכר הסינגל 3,600,000 עותקים סך הכל.

== קישורים חיצוניים ==

== הערות שוליים ==

קטגוריה:שירי 1999
קטגוריה:סינגלים מ-2000
קטגוריה:שירי בריטני ספירס
קטגוריה:שירים באנגלית
קטגוריה:שירים שנכתבו על ידי מקס מרטין
קטגוריה:שירים שנכתבו על ידי רמי יעקב
קטגוריה:שירים שהופקו על ידי מקס מרטין
קטגוריה:שירים שהופקו על ידי רמי יעקב
קטגוריה:וידאו קליפים שבוימו על ידי ג'וזף קאהן
קטגוריה:וידאו קליפים שצולמו בארצות הברית
קטגוריה:שירים עם נושאים פמיניסטיים
קטגוריה:שירי דאנס-פופ
קטגוריה:שירי פלטינה בארצות הברית
קטגוריה:סינגלים בהוצאת ג'ייב רקורדס
Stronger (שיר של קניה וסט)

"Stronger" הוא סינגל של אמן ההיפ הופ האמריקאי, קניה וסט, והוא הסינגל השני מתוך אלבום האולפן השלישי שלו, Graduation. הוא הופק על ידי וסט, בשיתוף עם מייק דין. קולות הרקע בשיר הם סימפול של השיר "Harder, Better, Faster, Stronger" של צמד המוזיקאים דאפט פאנק, שקיבלו קרדיט בכתיבת השיר והחליפות שלהם הופיעו בקליפ הנלווה אליו. הסינגל זכה להצלחה ענקית במהרה והפך להיות הסינגל השלישי של וסט שהגיע למקום ראשון במצעד הבילבורד הוט 100. Stronger זכה בפרס גראמי בקטגוריית "ביצוע הראפ הטוב ביותר" בטקס פרסי גראמי ה-50.

שם השיר והמשפט הראשון מהווים פרפרזה על האימרה "מה שלא הורג אותי מחשל אותי" של ניטשה.

== רקע ==
Stronger שוחרר לראשונה בחודש מאי 2007 במיקסטייפ שלו "Can't Tell Me Nothing". ביוני 2007 השיר הופיע ברדיו של BBC, ומאוחר יותר שוחרר והופיע בתחנות הרדיו אחרות. את הקליפ והשיר עיצב האמן היפני טאקאשי מוראקאמי, ששיתף פעולה עם וסט ברוב האלבום. בעטיפה מופיע הקמע של וסט, הדוב שנשר מהקולג', בדמות מצוירת עם המשקפיים של קניה, וראש רובוטי של צמד דאפט פאנק. ב-1 ביולי וסט שר גרסה חלקית של Stronger בהופעה ב-"Concert for Diana" שבאצטדיון ומבלי, לקהל של 63,000 אנשים.

הסינגל שוחרר ל-iTunes ב-31 ביולי 2007. הוא פתח המצעד הבילבורד הוט 100 כבר במקום ה-47, והגיע ללשיאו בסופו של דבר במקום הראשון. זהו הסינגל השלישי של וסט שמגיע למקום הראשון במצעדים בארצות הברית, אחרי Slow Jamz ו-Gold Digger. לאחר שהפך להיות הסינגל הראשון של וסט שמגיע למקום הראשון בבריטניה, כבש השיר את המצעדים בקנדה, טורקיה וניו זילנד. השיר זכה בפרסים רבים, ביניהם פרס גראמי בקטגוריית "ביצוע הראפ הטוב ביותר".
הקליפ לשיר צולם ביפן תשעה ימים, והופיע בפעם הראשונה בפרמיירה ב-MTV גרמניה ב-26 ביולי. הוא נחשב לאחד מהווידאו קליפים היקרים ביותר בכל הזמנים.

== רשימת השמעה ==
=== CD (בינלאומי) ===
# Stronger (גרסת אלבום) - 5:12
# Stronger (אינסטרומנטל) - 5:12
# Can't Tell Me Nothing - 4:34
# Stronger (וידאו) - 4:29

=== CD (בריטניה) ===
# Stronger (גרסת אלבום) - 5:12
# Can't Tell Me Nothing (גרסת אלבום) - 4:32

=== רמיקסים של iTunes ===
# Stronger (רמיקס A-Track) - 4:36
# Stronger (אנדרו דאוסון רמיקס) - 4:46

== מצעדים ==

== קישורים חיצוניים ==

* 

קטגוריה:שירי 2007
קטגוריה:שירי קניה וסט
קטגוריה:שירים באנגלית
קטגוריה:שירים שנכתבו על ידי קניה וסט
קטגוריה:שירים שהופקו על ידי מייק דין
קטגוריה:שירים שהופקו על ידי קניה וסט
קטגוריה:וידאו קליפים שבוימו על ידי הייפ ויליאמס
קטגוריה:שירים על רובוטים
קטגוריה:שירי היפ הופ אמריקאיים
קטגוריה:שירים המעורבים במחלוקות הקשורות לפלגיאט
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד קנדה הוט 100
קטגוריה:שירי יהלום בארצות הברית
קטגוריה:סינגלים בהוצאת רוק-א-פלה רקורדס
Good Life (שיר של קניה וסט)

Good Life הוא הסינגל השלישי מתוך אלבומו של אמן ההיפ הופ האמריקאי קניה וסט, Graduation. בשיר מתארח זמר ה-R&B, טי-פיין, וחלק ממנגינת הרקע הוא סימפול משירו של מייקל ג'קסון, "P.Y.T.". השיר מכיל גם קולות רקע של הזמרים ג'ון לג'נד וני-יו, כשאחראים על חלק מהייצור והמנגינה של התופים טימבלנד ומייק דין, בהתאמה. השיר זכה בפרס גראמי בקטגוריית "שיר הראפ הטוב ביותר" בטקס פרסי גראמי ה-50. הסינגל עבר את קו 1,000,000 המכירות הדיגיטליות בארצות הברית והגיע למעמד פלטינה.

הקליפ לשיר הושמע בפעם הראשונה ב-11 בספטמבר 2007, בערוץ MTV. בקליפ מופיעים וסט וטי-פיין ברקע לבן כשלעיתים קרובות המילים שהם אומרים מופיעים באותיות גדולות באנימציה. בקליפ יש 23 שניות שבגרסת האלבום אין, והוא מדורג במקום ה-40 במצעד "40 הקליפים הטובים ביותר בשנת 2007" של VH1. הקליפ היה מועמד למספר פרסים, והוא זכה בפרס "קליפ ההיפ הופ הטוב ביותר" בפרסי ההיפ הופ של BET. הקליפ זכה גם בקטגוריית "האפקטים המיוחדים ביותר בווידאו" בשנת 2007 ב-VMA.

== היסטוריית מצעדים ==

== קישורים חיצוניים ==

* [http://www.youtube.com/watch?v=FEKEjpTzB0Q| הקליפ לשיר] באתר יוטיוב.

קטגוריה:שירי 2007
קטגוריה:שירי קניה וסט
קטגוריה:שירים באנגלית
קטגוריה:שירים שנכתבו על ידי קניה וסט
קטגוריה:שירים שהופקו על ידי קניה וסט
קטגוריה:שירי היפ הופ אמריקאיים
קטגוריה:סינגלים בהוצאת רוק-א-פלה רקורדס
Can't Tell Me Nothing

Can't Tell Me Nothing (בעברית: לא יכול להגיד לי כלום) הוא שיר של אמן ההיפ הופ האמריקאי, קניה וסט. השיר יצא לאור במאי 2007 כסינגל הראשון והמוביל מאלבומו של וסט, Graduation. השיר הועמד לפרס גראמי בקטגוריית "שיר הראפ הטוב ביותר" בטקס הגראמי ה-50, אך הפסיד לשיר של וסט עצמו, Good Life.

== רקע ==
עטיפת הסינגל עוצבה על ידי האמן היפני טאקאשי מוראקאמי. אף על פי ש-Can't Tell Me Nothing לא זכה להשמעות רבות בתחנות רדיו, וסט התגאה בעובדה שהוא השיג את ההמנון הראשון שלו ברחוב עם השיר. השיר הופיע באלבום Now That's What I Call Music! 26, מתוך סדרת האלבומים באמריקה, Now That's What I Call Music!. הוא היה מועמד לפרס "רצועת השנה" בשנת 2007 בפרסי ההיפ הופ של ה-BET. השיר הופיע גם בסרט "בדרך לחתונה עוצרים בווגאס".

== היסטוריית מצעדים ==

==קישורים חיצוניים==

קטגוריה:שירי 2007
קטגוריה:שירי קניה וסט
קטגוריה:שירים באנגלית
קטגוריה:שירים שנכתבו על ידי קניה וסט
קטגוריה:שירים שהופקו על ידי קניה וסט
קטגוריה:וידאו קליפים שבוימו על ידי הייפ ויליאמס
קטגוריה:שירי היפ הופ אמריקאיים
קטגוריה:סינגלים בהוצאת רוק-א-פלה רקורדס
Flashing Lights

Flashing Lights הוא שיר של אמן ההיפ הופ האמריקאי, קניה וסט, מתוך אלבום האולפן השלישי שלו, Graduation. הוא יצא לאור ב-12 בנובמבר 2007 בתור הסינגל הרביעי מתוך האלבום. השיר הופק על ידי וסט עצמו כמו בכל שיריו באלבום, בשיתוף עם המפיק אריק הודסון, ומשתתף בשיר זמר הנשמה, דוולה. בשיר מופיעים גם קולות רקע של הזמרת קוני מיטצ'ל מהלהקה האוסטרלית Sneaky Sound System. תמונת העטיפה של הסינגל עוצבה על ידי אמן הפופ ארט היפני, טאקאשי מוראקאמי.

== רקע ==
שיתוף הפעולה בין וסט ומיטצ'ל קרה כאשר נפגש וסט עם חברי הלהקה של מיטצ'ל, אנגוס מקדונלד ודאימון דאוני, במסעדה בסידני. וסט ביקש ממקדונלד לעזור לו בחיפוש השראה מוזיקלית, ומקדונלד הציע להציג בפניו את מיטצ'ל. לאחר פגישתם, ביקש וסט ממיטצ'ל לשיר את קולות הרקע של Flashing Lights, ועוד מספר שירים מסוימים באלבום. לאחר מכן מיטצ'ל הודתה כי לפני הפגישה מעולם לא ידעה מי הוא קניה וסט, ומעולם לא היה אכפת לה מהיפ הופ, אך שיתוף הפעולה שינה את נקודת המבט שלה.

== הצלחה מסחרית ==
כתוצאה מהפופולריות שזכה השיר, Flashing Lights נוצל על ידי כלי תקשורת מרובים. בשנת 2007, השיר הושמע במסע פרסום עבור וודקה צרפתית בשם Cîroc, ובה דובר שון קומבס. השיר הופיע במשחק הווידאו Grand Theft Auto IV בתחנת הרדיו של מוזיקת ההיפ הופ של המשחק, The Beat 102.7, והוא הושמע גם בטריילר השני למשחק. השיר הפך להיות כלול באלבום Now That's What I Call Music 27, מתוך סדרת האלבומים Now! That's What I Call Music שבארצות הברית. Flashing Lights הושמע שוב בקידום החלק השני של העונה החמישית של ניפ/טאק.

השיר זכה למספר רב של ביקורות חיוביות ממבקרי מוזיקה שונים, וחלקם אף ציינו כי הוא השיר הטוב ביותר מתוך Graduation. הצלחתו המסחרית (בעיקר בארצות הברית) הייתה גבוהה. השיר הגיע בשיאו למקום ה-29 במצעד הבילבורד 200, ולמקום ה-29 גם במצעד הסינגלים הבריטי.

== וידאו קליפ ==
הקליפ לשיר צולם כולו בהילוך איטי, כאשר הוא מתחיל כשרכב פורד מוסטנג מופיע במדבר מחוץ ללאס וגאס לפנות ערב. בקליפ מופיעה דוגמנית הפלייבוי .Rita G, שיוצאת מהרכב לבושה בפאה עם מעיל פרווה ומשקפי שמש שחורים גדולים. כשהיא מתרחקת מהמכונית, היא מתחילה להתפשט עד שנשארת עם בגדים תחתונים. כשהיא הולכת בחזרה אל המכונית עם להבות בגבה, קולות הרקע בשיר מתחילים. וסט מופיע בפעם הראשונה כאשר הבחורה פותחת את תא המטען והוא שוכב בתוכו קשור. הבחורה מלטפת בעדינות את פניו המבועתות וחסרות הפנים, נושקת לו, ולאחר מכן מתחילה להכות אותו עם את חפירה, כשהמצלמה מתרחקת תוך כדי. בסוף הקליפ נשמעות המילים "Flashing Lights" ואחר כך מופיעות באותיות אדומות על מסך שחור והשיר מסתיים, בשונה מגרסת האלבום.

== היסטוריית מצעדים ==

== קישורים חיצוניים ==

* [http://www.youtube.com/watch?v=ila-hAUXR5U הקליפ לשיר] באתר יוטיוב

קטגוריה:שירי 2007
קטגוריה:שירי קניה וסט
קטגוריה:שירי היפ הופ אמריקאיים
קטגוריה:שירים באנגלית
קטגוריה:שירים שנכתבו על ידי קניה וסט
קטגוריה:שירים שהופקו על ידי קניה וסט
קטגוריה:שירי זהב בממלכה המאוחדת
קטגוריה:סינגלים בהוצאת רוק-א-פלה רקורדס
Homecoming (שיר של קניה וסט)

Homecoming הוא שיר של אמן ההיפ הופ האמריקאי, קניה וסט, בו משתתף גם סולן להקת קולדפליי, כריס מרטין. השיר יצא בפברואר 2008, בתור הסינגל החמישי והאחרון מאלבומו של וסט, Graduation. בבריטניה יצא השיר כהורדה דיגיטלית ותוכננה גם יציאתו על גבי תקליטור, תכנון שלא יצא לפועל. למרות זאת, יצא הסינגל ב-18 בפברואר 2008 על גבי תקליט ויניל. Homecoming דורג במקום ה-9 במצעד מכירות הסינגלים של בריטניה.

וסט ומרטין הכירו בשנת 2006 בקונצרט באולפני אבי רוד, שם הם חלקו ג'אם סשן מאולתר. השיר הוא מחווה לעיר הולדתו של וסט, שיקגו. בשיר מתוארת העיר כילדה צעירה בשם "ונדי", שם המזכיר את אחד מכינוייה של שיקגו, "The Windy City" (עיר הרוחות). השיר הוקלט במקור עם פזמון שונה על ידי וסט וג'ון לג'נד תחת השם "Home", והופץ בשנת 2004 במיקסטייפ "Freshmen Adjustment". למרות זאת, הגרסה של לג'נד לא זכתה להיכנס לאלבומו של וסט, אליו נכנסה לבסוף הגרסה אותה הקליט עם מרטין באולפני אבי רוד שבלונדון בשנת 2006.

== קליפ ==
הקליפ הרשמי לשיר יצא ב-1 באפריל 2008 באמצעות חשבון ה-Vimeo הרשמי של וסט, ומאוחר יותר בבלוג הרשמי שלו. הקליפ כולו בשחור ולבן, כשהוא מציג מונטאז' של וסט הולך דרך אזורים שונים בעיר שיקגו לביתו. Common, חברו של קניה בחברת התקליטים מופיע בקליפ. מרטין נראה כשהוא מנגן בפסנתר ושר את הפזמון.

== היסטוריית מצעדים ==

== קישורים חיצוניים ==

* [http://www.youtube.com/watch?v=LQ488QrqGE4 הקליפ לשיר] בערוץ הרשמי של קניה וסט ביוטיוב

קטגוריה:שירי 2008
קטגוריה:שירי קניה וסט
קטגוריה:שירים באנגלית
קטגוריה:שירים שנכתבו על ידי קניה וסט
קטגוריה:שירים שהופקו על ידי קניה וסט
קטגוריה:וידאו קליפים בשחור-לבן
קטגוריה:וידאו קליפים שבוימו על ידי הייפ ויליאמס
קטגוריה:שירים על שיקגו
קטגוריה:שירי היפ הופ אמריקאיים
קטגוריה:שירי פלטינה כפולה בארצות הברית
קטגוריה:סינגלים בהוצאת רוק-א-פלה רקורדס
אברהם סופר אברהם

אברהם סופר אברהם (נולד ב-7 ביוני 1935) הוא רופא ישראלי העוסק בתחום "רפואה והלכה".

==קורות חיים==
נולד בירושלים בשנת 1935. בשנת 1960 סיים את לימודי הרפואה בבית הספר האוניברסיטאי לרפואה של לידס באנגליה ובשנת 1968 קיבל תואר MD על מחקרו שעסק בנושא השפעת החמצן בלב ריאתי. בשנת 1974 התמנה לחבר הקולג' המלכותי לרופאים של אנגליה.

ב-1970 חזר לישראל וב-1973 החל לעבוד בבית החולים שערי צדק בירושלים. במקביל עסק במחקר והוראה בפקולטה לרפואה של אוניברסיטה העברית בירושלים והדסה.

פרופ' אברהם פרסם למעלה מ-80 מאמרים בכתבי עת בינלאומיים, בהם 3 מאמרים בכתב העת היוקרתי New England Journal of Medicine. לצד עבודתו ומחקריו הרפואיים הרבה לעסוק בנושאי רפואה והלכה וכתב מאמרים וספרים רבים בתחום זה. לשם כך נעזר ברב שלמה זלמן אוירבך, ברב אליעזר ולדינברג וברבנים נוספים.

==ספריו==
* לב אברהם, 2 כרכים
*נשמת אברהם, 4 כרכים
* Comprehensive Guide To Medical Halacha
* Nishmat Avraham
* מדריכי כיס לרופא ולחולה בעברית ובאנגלית

==קישורים חיצוניים==
* 
* [http://www.medethics.org.il/siteheb/Pages.asp?cat_id=4&page_id=23#13 פרופ' אברהם סופר אברהם], אתר מכון שלזינגר
* [https://web.archive.org/web/20110506105923/http://www.medethics.org.il/db/AsiaResults.asp?author=3 מאמריו של פרופ' אברהם ס. אברהם שהתפרסמו בכתב העת "אסיא"], אתר מכון שלזינגר
* 
* 
* [https://web.archive.org/web/20110612033425/http://www.medethics.org.il/db/NA.asp נשמת אברהם - מהדורה מקוונת], אתר מכון שלזינגר
* 

==הערות שוליים==

קטגוריה:רופאים ישראלים
קטגוריה:חוקרי רפואה והלכה
קטגוריה:סגל המרכז הרפואי שערי צדק
קטגוריה:ירושלים: רופאים
קטגוריה:מחברי ספרי הלכה
קטגוריה:בוגרי אוניברסיטת לידס
קטגוריה:ישראלים שנולדו ב-1935
שנת הבשרים שלי

שנת הבשרים שלי (בארצות הברית: My Year of Meats ובאנגליה: My Year of Meat) הוא רומן בעל אופי תעודי פרי עטה של רות אוזקי, הספר מתאר את ההבדלים בין התרבות היפנית לאמריקאית. הספר ראה אור לראשונה בהוצאת ויקינג בשנת 1998 וזכה בפרס קיריאמה (Kiriyama Prize). תרגום לעברית והופיע בהוצאת עם עובד בשנת 2001.

הספר הפך לספר מכונן בנושא צמחונות, טבעונות וזכויות בעלי חיים, בין היתר בשל סצנה בה מתוארת ילדה בת חמש בעלת חזה מתפתח שהחלה לקבל מחזור, תופעה שמקורה בחשיפה להורמונים שמקבלות הפרות בחווה של אביה.

==תקציר העלילה==
ג'ין קטאגי-ליטל היא עתונאית אמריקנית שמתחילה לעבוד בחברת הפקה יפנית. החברה עובדת עם תעשיית הבשר האמריקנית על-מנת לקדם את השימוש בבקר אמריקני באמצעות יצירת תוכנית טלוויזיה שנקראת "רעייתי האמריקאית!". ג'יין עובדת כמארחת ומפיקה ומדי שבוע מציגה רעיה אמריקנית כיצד היא "חיה את חייה" ומבשלת בשר. הרומן ממשיך ומציג את המניפולטיביות שבה נוקטות חברת ההפקה וחברת הבשר.

באופן מקביל לסיפורה של ג'יין, מסופר על חייה של אקיקו אונו, אמנית מאנגה לשעבר שמתמחה בעלילות אימה ונישאת בניגוד לרצונה לגבר העובד עבור תעשיית הבשר האמריקנית. בעלה דואג רק לכך שלאקיקו ייוולד ילד והוא מאלץ אותה לצפות בתוכנית "אשתי האמריקנית" ולבשל את המתכונים המוגשים בתוכנית. אולם, כשעצמאותה ומודעותה העצמית של אקיקו גדלים כתוצאה מצפייתה בתוכנית ומהבישול לבעלה, כך חייה השאננים ויחסיה עם בעלה מתערערים.

==הספר בעברית==
* רות ל. אוזקי, שנת הבשרים שלי, מאנגלית: אלינוער ברגר, עם עובד, 2001.

== לקריאה נוספת ==

* יוסף-פז בר, "נעדרים מונכחים: מבעלי חיים לאומללי החיים בסיפורת אמריקנית עכשווית", חיות וחברה, 46, 2012. עמ' 73-63.

==קישורים חיצוניים==
* [https://web.archive.org/web/20131023023443/http://www.am-oved.co.il/htmls/article.aspx?c0=15485&bsp=15463 הפרולוג לספר] באתר עם עובד
* 
* 
* 
* דיאן קולדוול, [http://www.nytimes.com/1998/06/21/magazine/culture-zone-crossing-the-great-divide.html "שדה תרבות: לחצות את הפער העמוק"], הניו יורק טיימס, 21 ביוני 1998
* לורה שפירו, [http://nl.newsbank.com/nl-search/we/Archives?p_product=NWEC&p_theme=nwec&p_action=search&p_maxdocs=200&p_topdoc=1&p_text_direct-0=0EC05F759B11F875&p_field_direct-0=document_id&p_perpage=10&p_sort=YMD_date:D&s_trackval=GooglePM "הבקר הגדול"], ניוזוויק, 10 באוגוסט 1998
* קסנדרה ווסט, [http://pqasb.pqarchiver.com/chicagotribune/access/42598414.html?dids=42598414:42598414&FMT=ABS&FMTS=ABS:FT&date=Jun+23%2C+1999&author=Cassandra+West&pub=Chicago+Tribune&desc=SHE+FOUND+A+METAPHOR+TO+SINK+HER+TEETH+INTO&pqatl=google "היא מצאה מטפורה לבלוס אותה"], שיקגו טריביון, 23 ביוני 1999
* 
*נעמה הראל, [https://anonymous.org.il/art110.html שנת הבשרים שלי], סקירת הספר באתר אנימלס

קטגוריה:רומנים (סוגה ספרותית)
קטגוריה:ספרים אמריקאיים
קטגוריה:ספרי 1998
קטגוריה:ספרי ספריה לעם
קטגוריה:זכויות בעלי חיים: ספרות
תגובת דילס-אלדר

המנגנון המקובל לתגובת דילס-אלדר (משמאל לימין): 1,3-בוטדיאן בו קשר כפול אחד מתפרק והאחר מתמקם מחדש בין אטומי הפחמן אמצעיים, המגיב עם אתילן בו הקשר הכפול מתפרק לקבלת ציקלוהקסן
בכימיה בכלל, ובפרט בכימיה אורגנית ופיזיקלית, תגובת דילס-אלדר היא תגובת סיפוח היוצרת מולקולה טבעתית.

בתגובה זו מגיבים דיאן (שהוא פחמימן בעל שני קשרים כפולים) עם אלקֶן ליצירת מערכת ציקלוהקסֶנית.

חשיבותה של תגובה זו רבה, משום שהיא מאפשרת יצירת ציקלוהקסֱן תוך השקעת אנרגיה מזערית. בכך מאפשרת תגובה זו שימוש בתגובות המשך רבות המשתמשות בציקלוהקסֶן כחומר מוצא. גורם נוסף המקנה לה חשיבות הוא העובדה כי מדובר בדוגמה קיצונית בה הגורם קובע המהירות עבור התגובה הוא הקינטיקה ולא התרמודינמיקה, ובכך מאפשרת חקר נוח של קינטיקה של תגובות.

המחקר בנושא תגובה זו העניק לאוטו פאול הרמן דילס וקורט אלדר את פרס נובל לחקר הכימיה לשנת 1950.

== מנגנון התגובה ==
מקובל במחקר כי תגובת דילס-אלדר היא תגובה קונצרטית פריציקלית כלומר:
לתגובה זו מצב מעבר יחיד זאת משום שכבר בשלב הראשון מתפרקים כל הקשרים שמשתנים במהלך התגובה. מצב מעבר זה הוא בעל נפח קטן יותר הן מהתוצרים והן המגיבים, בגלל צורתו דמוית הטבעת. יוצא מכך שעל פי שינוי הנפח ועל פי עקרון לה-שטלייה הפעלת לחץ גבוה על הכלי בו מתרחשת התגובה תאיץ את התרחשותה מאוד. 
== הדיאן ==
הדיאן בתגובת דילס-אלדר עשוי להיות שרשרתי או טבעתי, וכן אפשר לבצע תגובה זו גם עם דיאנים בעלי מתמירים מגוונים.
עם זאת קיימת מגבלה אחת: על הדיאן להיות בעל יכולת להופיע בקונפורמציית S-cis. דוגמה מעניינת להגבלה זו הוא בוטאדיאן. בוטדיאן מצוי כמעט אך ורק בקונפורמציית S-trans בגלל הפרעות סטריות. אלא שהסתברותית חלק מהמולקולות מופיע בצורת S-cis, הללו מגיבות בתגובת דילס-אלדר מה שגורם להתכלותם הזמנית וע"פ עקרון לה-שטלייה ליצירת עוד מהם, וחוזר חלילה עד היעלמות הצורונים מסוג S-trans. 

דיאנים טבעתיים המופיעים בעיקר בקונפורמצית S-cis יגיב במהירות בעוד כאלו המופיעים בקונפורציית S-trans לא יגיבו כלל.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:כימיה
דילס-אלדר, תגובת
רות אוזקי

רות אוזקי (באנגלית: Ruth Ozeki; נולדה ב-12 במרץ 1956) היא סופרת וקולנוענית קנדית-אמריקנית. אוזקי עבדה בטלוויזיה המסחרית ובתעשיית ההפקה במשך למעלה מעשור ויצרה מספר סרטים עצמאיים לפני שפנתה לשדה הכתיבה.

==ביוגרפיה==
אוזקי נולדה וגדלה בניו הייבן, קונטיקט, לאב אמריקני ואם יפנית. היא למדה אנגלית ולימודי מזרח אסיה במכללת סמית' והרבתה לטייל במזרח. היא זכתה במלגה ממשרד החינוך היפני לתואר שני בספרות יפנית קלאסית באוניברסיטת נארא. במהלך שנותיה ביפן, היא עבדה בקיוטו כמארחת בבר, למדה סידורי פרחים כמו גם תיאטרון נו ועשיית מסיכות, ייסדה בית ספר לשפות, ולימדה במחלקה לאנגלית באוניברסיטת קיוטו סנגיו.

אוזקי עברה להתגורר בניו יורק ב-1985 והחלה לעבוד בתעשיית הסרטים כארט דיירקטור בעיצוב תפאורה לסרטי אימה דלי תקציב. היא עברה להפקת טלוויזיה ולאחר מספר שנים בהם ביימה תוכניות תעודיות עבור חברה יפנית, היא החלה להפיק סרטים משלה. סרטה Body of Correspondence (1994) זכה בפרס ניו ויז'ן (New Visions Award) בפסטיבל הסרטים של סן פרנסיסקו והוקרן ברשת הטלוויזיה PBS. סרטה Halving the Bones (1995), הוא סרט אוטוביוגרפי עטור פרסים, המגולל את מסעה של אוזקי, בו היא משיבה את שארית ביתה של סבתה מיפן. הסרט הוקרן בין השאר בפסטיבל סאנדנס, במוזיאון לאמנות מודרנית, בפסטיבל הסרטים העולמי במונטריאול (Montreal World Film Festival) ובפסטיבל הסרטים על-שם מרגרט מיד (Margaret Mead Film Festival).

אוזקי היא מרצה מבוקשת בקולג'ים ובאוניברסיטאות ומחלקת את זמנה בין העיר ניו יורק לאי קורטז שבקולומביה הבריטית. בעלה הוא האמן אוליבר קלהאמר (Oliver Kellhammer). היא עורכת האתר Everyday Zen.

==פרסים בהם זכתה==
* פרס קיריאמה (Kiriyama Prize) עבור הספר "שנת הבשרים שלי"
* American Book Award עבור הספר "על פני הבריאה כולה"

==ספריה==
* Halving the Bones. 1995
* My Year of Meats. Penguin Books. 1998. 
** בעברית: שנת הבשרים שלי, עם עובד, 2001
* [http://books.google.com/books?id=-vVehLrvRB8C&printsec=frontcover&dq=Ruth+Ozeki&ei=s_DtSsHlHIjYNoKO5NkL#v=onepage&q=&f=false All Over Creation], Picador. 2003. 
** בעברית: על פני הבריאה כולה, תרגם מאנגלית: שרון גל, עם עובד, 2006
* [http://books.google.co.il/books?id=lsItpf9T9qAC&dq=A+Tale+for+the+Time+Being&hl=iw&sa=X&ei=OgpVU8PHKoKv7AaJvoCgDw&ved=0CC0Q6AEwAA A Tale for the Time Being]. Viking. 2013. 
**בעברית: סיפור זמני, תרגום: יעל סלע, הוצאת עם עובד, 2014
* הספר שבעין הסערה, תרגום: שירי שפירא, הוצאת עם עובד, 2022

==קישורים חיצוניים==

* 

* דייב וולש, [https://web.archive.org/web/20110406123120/http://www.powells.com/authors/ozeki.html "ראיון עם סופר: רות אוזקי, עדות"], 18 במרץ 2003
* מוניקה צ'ו, [http://books.google.com/books?id=HKpmwVulVy8C&pg=PA133&dq=Ruth+Ozeki&lr=&ei=FPLtSsa-AoeENJji-OQL#v=onepage&q=Ruth%20Ozeki&f=false "בתוך תעשיית הבשר: אוכל, גועל, ופוריות בספר "שנת הבשרים שלי" של רות אוזקי"]
* 
* 
* דיאן קולדוול, [http://www.nytimes.com/1998/06/21/magazine/culture-zone-crossing-the-great-divide.html "שדה תרבות: לחצות את הפער העמוק"], הניו יורק טיימס, 21 ביוני 1998
* 

==הערות שוליים==

קטגוריה:במאיות קולנוע אמריקאיות
קטגוריה:סופרות אמריקאיות
קטגוריה:סופרים אמריקאים
קטגוריה:בוגרות מכללת סמית'
קטגוריה:אמריקאיות שנולדו ב-1956
קטגוריה:אמריקאים שנולדו ב-1956
ג'ון מקפרסון

ג'ון סטיוארט מקפרסון (באנגלית: John Stuart Macpherson; 1898–1971) היה איש צבא ופקיד קולוניאלי בריטי שכיהן כמזכיר הראשי של ממשלת המנדט הבריטי בארץ ישראל.

== ביוגרפיה ==
ג'ון סטיוארט מקפרסון נולד בסקוטלנד בשנת 1898 ולמד באוניברסיטת אדינבורו. מקפרסון שירת בצבא הבריטי, בשנת 1918, בסופה של מלחמת העולם הראשונה, כסגן משנה ברגימנט Argyll and Sutherland Highlanders , רגימט סקוטי של חיל רגלים במסגרת הצבא הבריטי.

בשנת 1919 המשיך בשירותו הצבאי בצרפת. בחודש מרץ 1921 החל לשרת כצוער במינהל האזרחי של הפדרציה של מלאיה. התקדם בתפקידיו לדרגת עוזר שר ולאחר מכן בשנת 1928 נתמנה לתפקיד קצין מחוז באחד ממחוזותיה של הפדרציה. בשנת 1933 הצטרף למשרד המושבות הבריטי ושב למלאיה כנציג קולוניאלי. בשנת 1937 הגיע לניגריה למלא תפקיד של עוזר המזכיר הקולוניאלי של המושבה.

בחודש מרץ 1939 נתמנה מקפרסון לתפקיד המזכיר הראשי של ממשלת המנדט הבריטי בארץ ישראל. התפקיד נחשב אז כקשה במיוחד, אולם באותה עת דעך ונסתיים המרד הערבי הגדול, ובאותה שנה החלה מלחמת העולם השנייה והשקט חדר והשתרר בארץ ישראל. במהלך המלחמה, באוקטובר 1943, הוא נשלח לוושינגטון לכהן כראש נציגות משלחת הרכש של מושבות בריטניה. לאחר מכן נתמנה לתפקיד מבקר שירותי הרווחה והפיתוח של איי הודו המערבית.

בשנת 1948 נתמנה מקפרסון לתפקיד המושל הכללי של ניגריה ומילא תפקיד זה עד לשנת 1955. בשנת 1956 הוא נתמנה לתפקיד תת-שר המושבות. בשנת 1959 פרש מקפרסון משירות הממלכה. בשנת 1960 נתמנה לתפקיד סגן היו"ר ולאחר מכן היו"ר של החברה לפיתוח העיר בסילדון. בשנת 1962 נתמנה לתפקיד יו"ר חברת תקשורת ובמקביל שימש סגן הנשיא של החברה המלכותית של חבר העמים .

ג'ון סטיוארט מקפרסון נפטר בשנת 1971.

==קישורים חיצוניים==

==הערות שוליים==

קטגוריה:בוגרי אוניברסיטת אדינבורו
קטגוריה:מזכירים ראשיים של ממשלת המנדט
קטגוריה:אנשי שלטון בריטים בתקופת המנדט
קטגוריה:בריטים שנולדו ב-1898
קטגוריה:בריטים שנפטרו ב-1971
ברניקה גליקסמן

ברניקה גליקסמן (נולדה ב-11 בפברואר 1984) היא פסנתרנית ישראלית.

==ביוגרפיה==
גליקסמן נולדה בברית המועצות, ועלתה לישראל ב-1991. את לימודי הנגינה החלה בגיל 10 בקונסרבטוריון העירוני של גבעתיים. למדה בתיכון תלמה ילין ולתואר ראשון באקדמיה למוזיקה בתל אביב אצל דניאל גורטלר ולתואר שני בבית הספר למוזיקה ע"ש בוכמן-מהטה באוניברסיטת תל אביב, אצל פרופ' תומר לב.

ברניקה גליקסמן הופיעה עם תזמורות בישראל, באירופה ובארצות הברית, בהן התזמורת הפילהרמונית הישראלית, התזמורת הסימפונית ירושלים, התזמורת הסימפונית של בוקרשט והתזמורת הפילהרמונית של פורט וורת', עם המנצחים זובין מהטה, זאב דורמן, ואג פפיאן ואחרים.

ברניקה גליקסמן הקליטה לקול המוסיקה ולתחנות רדיו בסרביה, בגרמניה ובאיטליה ובשנת 2001 ראה אור תקליטור של יצירות מאת עמי מעייני בנגינתה. זו הופעתה הראשונה עם התזמורת הפילהרמונית הישראלית.

== פרסים ואותות הוקרה ==
* פרס ראשון בתחרות האמן הצעיר של קול המוסיקה והתזמורת הסימפונית ירושלים
* פרס ראשון בתחרות הבינלאומית לפסנתרנים צעירים בפורט וורת' בטקסס
* פרס ראשון בתחרות הבינלאומית לפסנתר במיכלשטט, גרמניה

משנת 1997 זכתה גליקסמן בקביעות במלגות קרן התרבות אמריקה-ישראל.

ברניקה גליקסמן הקליטה לקול המוסיקה ולתחנות רדיו בסרביה, בגרמניה ובאיטליה ובשנת 2001 ראה אור תקליטור של יצירות מאת עמי מעיני בנגינתה. זו הופעתה הראשונה עם התזמורת הפילהרמונית הישראלית.

== קישורים חיצוניים ==

* [https://web.archive.org/web/20101227112716/http://www.ipo.co.il/heb/About/Artists/Soloists/Artists,402.aspx ביוגרפיה של ברניקה גליקסמן בדף הבית של הפילהרמונית הישראלית] עונת 2010-11
* 
* [http://omershomrony.com/2010/01/11/ביקורת-קונצרט-אילן-וולקוב-מנצח-על-הפיל/ "בעיקר מוזיקה", עומר שומרוני] גלובס, 11 בינואר 2010

קטגוריה:פסנתרניות ישראליות
קטגוריה:פסנתרנים ישראלים
קטגוריה:עולות בשנות ה-1990
קטגוריה:עולים בשנות ה-1990
קטגוריה:בוגרות תלמה ילין
קטגוריה:בוגרי תלמה ילין
קטגוריה:ישראליות זוכות פרסים
קטגוריה:ישראליות שנולדו ב-1984
קטגוריה:ישראלים שנולדו ב-1984
נח מילגרם

נח מילגרם
נח מילגרם (25 בפברואר 1931 - 23 באוגוסט 2012) היה דקאן בית הספר ללימודים מתקדמים במרכז האוניברסיטאי אריאל בשומרון ופרופסור אמריטוס לפסיכולוגיה באוניברסיטת תל אביב.

למד פסיכולוגיה באוניברסיטת הרווארד והוסמך באוניברסיטת בוסטון. בשנת 1951 השתתף בתוכנית החלפת סטודנטים בישראל, ובשנת 1971 עלה לישראל מארצות הברית, כשהוא כבר פרופסור לפסיכולוגיה. מילגרם היה הפרופסור הראשון בארץ בתחום הפסיכולוגיה, ועסק במצבי לחץ במלחמה. מילגרם עמד בראש המחלקה לפסיכולוגיה באוניברסיטת תל אביב עד יציאתו לגמלאות.

הוא היה יושב ראש משותף, יחד עם פרופסור אבנר זיו, של הקונגרס הבינלאומי הראשון ללחץ במהלך מלחמה ושלום, שנערך באוניברסיטת תל אביב ב-1981.

בשנת 1986 הגיע מילגרם למכללת אריאל, ופיתח בה במשך שנים את המחלקה לפסיכולוגיה. בשנת 2000 יצא לגמלאות, אולם בשנת 2007 חזר והקים את המחלקה לתואר שני בפסיכולוגיה.

מילגרם נפטר בשנת 2012.

==קישורים חיצוניים==
* [http://www.ariel.ac.il/newsletter/3675 פרופ' נח מילגרם חוגג 80], 12 באפריל 2011, באתר אוניברסיטת אריאל
* 

קטגוריה:סגל אוניברסיטת אריאל בשומרון: מדעי החברה והרוח
קטגוריה:סגל אוניברסיטת תל אביב: פסיכולוגיה
קטגוריה:פסיכולוגים יהודים אמריקאים
קטגוריה:פסיכולוגים ישראלים
קטגוריה:ישראלים ילידי ארצות הברית
קטגוריה:עולים בשנות ה-1970
קטגוריה:בוגרי אוניברסיטת הרווארד
קטגוריה:בוגרי אוניברסיטת בוסטון
קטגוריה:ישראלים שנולדו ב-1931
קטגוריה:ישראלים שנפטרו ב-2012
אריאנה הפינגטון

אריאנה הפינגטון (באנגלית: Arianna Huffington, נולדה כאריאנה סטסינופולוס: Arianna Stassinopoulos; ביוונית: Αριάννα Στασινοπούλου; נולדה ב-15 ביולי 1950) היא סופרת ובעלת טור יוונייה-אמריקאית. היא ידועה במיוחד בשל היותה מייסדת-שותפה של אתר החדשות והבלוגים הפופולרי "הפינגטון פוסט", בשנת 2005, יחד עם ג'ונה פרטי ואנדרו ברייטברט.

היא הייתה נשואה לחבר הקונגרס הרפובליקני מייקל הפינגטון, ואימצה דעות פוליטיות ליברליות יותר בשלהי שנות התשעים.

ב-2003 היא רצה כמתמודדת עצמאית לתפקיד מושלת קליפורניה.

ב-2009 דורגה הפינגטון במקום ה-12 ברשימת הנשים המשפיעות ביותר בתעשיית התקשורת שפרסם לראשונה המגזין "פורבס".
היא גם העפילה למקום ה-42 ברשימת מאה אנשי התקשורת המובילים של "הגארדיאן".

ב-7 בפברואר 2011 הכריזה חברת אמריקה און ליין (AOL) על רכישת האתר הפינגטון פוסט תמורת סכום של 315 מיליון דולר ועל הפיכתה של הפינגטון לנשיאת ועורכת בפועל של קבוצת התקשורת הפינגטון פוסט (The Huffington Post Media Group) שכוללת את Engadget, TechCrunch , Moviefone, MapQuest, Black Voices, PopEater.com , AOL Music, AOL Latino, AutoBlog, Patch Media ו-StyleList.

==קישורים חיצוניים==

* 

* 
* [http://www.huffingtonpost.com/arianna-huffington ארכיון מאמרים] בהפינגטון פוסט
* [https://web.archive.org/web/20040626055239/http://www.alternet.org/columnists/4261/ ארכיון מאמרים] בAlterNet
* 
* [http://www.c-spanvideo.org/ariannahuffington הופעה] ברשת הטלוויזיה הציבורית C-SPAN
* [https://web.archive.org/web/20110307133545/http://www.charlierose.com/guest/view/243 אריאנה הפינגטון] בתוכנית הראיונות של צ'רלי רוז
* [http://www.guardian.co.uk/media/ariannahuffington כתבות על אריאנה הפינגטון] באתר הגארדיאן
* [http://topics.nytimes.com/top/reference/timestopics/people/h/arianna_huffington/index.html כתבות על אריאנה הפינגטון] באתר הניו יורק טיימס
* [http://worldcat.org/identities/lccn-n50-53718 עבודות של אריאנה הפינגטון או עליה] בספריות (לפי אתר WorldCat)
* 
* [https://www.wired.com/2007/05/this_is_the_fut/ רעיון עם דייוויד ויינברגר]

==הערות שוליים==

קטגוריה:חברות המפלגה הדמוקרטית (ארצות הברית)
קטגוריה:חברי המפלגה הדמוקרטית (ארצות הברית)
קטגוריה:פעילות פוליטיות אמריקאיות
קטגוריה:אמריקאיות ממוצא יווני
קטגוריה:אמריקאים ממוצא יווני
קטגוריה:סופרות אמריקאיות
קטגוריה:סופרים אמריקאים
קטגוריה:עיתונאיות אמריקאיות
קטגוריה:עיתונאים אמריקאים
קטגוריה:בעלות טור אמריקאיות
קטגוריה:מהגרים מיוון לארצות הברית
קטגוריה:יוונים שהופיעו ברשימת טיים 100
קטגוריה:אמריקאיות שנולדו ב-1950
קטגוריה:אמריקאים שנולדו ב-1950
קן ברנס

קנת לורן "קן" ברנס (באנגלית: Kenneth Lauren "Ken" Burns; נולד ב-29 ביולי 1953) הוא במאי סרטים תיעודיים אמריקאי. היה מועמד פעמיים לאוסקר וזכה בשבעה פרסי אמי. זוכה הרצאת ג'פרסון ל-2016.

== קורות חיים ==
נולד בברוקלין, ניו יורק בשנת 1953. אביו, רוברט היה פרופסור לאנתרופולוגיה. לברנס יש קשר משפחתי אל המשורר הסקוטי רוברט ברנס. משפחתו האקדמאית עברה מקומות מגורים רבים במהלך צעירותו של ברנס. בשנת 1971 סיים את התיכון ולמד לתואר ראשון במכללת המפשייר במסצ'וסטס, שם למד צילום אצל ג'רום ליבלינג (Jerome Liebling) ואיליין מייס (Elaine Mayes).

סדרת טלוויזיה שלו "מלחמת האזרחים" (9 פרקים, 1990) זכתה בפרסים רבים. בשנת 2001 הוא ביים סרט תיעודי על מארק טוויין תוך שילוב מוזיקה אותנטית בביצוע של "2nd South Carolina String Band". 

סרטו "המלחמה" משנת 2007, מתאר את מלחמת העולם השנייה מנקודת מבטם של גברים ונשים מרחבי ארצות הברית ואורכו כ-15 שעות.

הוא תומך ותיק במפלגה הדמוקרטית בארצות הברית, ואף נוהג לתרום לה כספים.

== פילמוגרפיה ==
* Brooklyn Bridge (1981)
* The Shakers: Hands to Work, Hearts to God (1984)
* The Statue of Liberty (1985)
* Huey Long (1985)
* The Congress (1988)
* Thomas Hart Benton (1988)
* The Civil War (1990)
* Empire of the Air: The Men Who Made Radio (1991)
* Baseball (1994), updated with the 10th Inning (2010)
* Thomas Jefferson (1997)
* Lewis & Clark: The Journey of the Corps of Discovery (1997)
* Frank Lloyd Wright (1998)
* Not For Ourselves Alone: Elizabeth Cady Stanton and Susan B. Anthony (1999)
* Jazz (2001)
* Mark Twain (2001)
* Horatio's Drive: America's First Road Trip (2003)
* Unforgivable Blackness: The Rise and Fall of Jack Johnson (2005)
* The War (2007)
* The National Parks: America's Best Idea (2009)
* Prohibition (2011)
* The Dust Bowl (2012)
* The Central Park Five (2013)
* The Roosevelts (2013)
* The Vietnam War (2016)
* (2018) The Mayo Clinic: Faith – Hope – Science
* (2019) Country Music
* (2021) Hemingway
* (2021) Muhammad Ali
* (2022) Benjamin Franklin
* (2022) The U.S. and the Holocaust
</div>

== קישורים חיצוניים ==

* [http://www.florentinefilms.com/ האתר של חברת ההפקה של ברנס]
* 

קטגוריה:ניו יורק: אישים
קטגוריה:במאי סרטים תיעודיים אמריקאים
קטגוריה:בוגרי מכללת המפשייר
קטגוריה:זוכי פרס גראמי
קטגוריה:זוכי מדליית מדעי הרוח
קטגוריה:זוכי הרצאת ג'פרסון
קטגוריה:זוכי פרס אמי הבין-לאומי: סרט טלוויזיה או מיני-סדרה
קטגוריה:אמריקאים שנולדו ב-1953
יאן ניקלאס

יאן ניקלאס (בגרמנית: Jan Niklas; נולד ב-15 באוקטובר 1947 במינכן) הוא שחקן קולנוע גרמני, שזכה בפרס גלובוס הזהב לשחקן המשנה הטוב ביותר ב-1986 על תפקידו בסרט "אנסטסיה: המסתורין של אנה".

==ביוגרפיה== 
ניקלאס נולד וגדל במינכן, הוא החל ללמוד משחק בלונדון ולאחר מכן במינכן. התחיל את הקריירה בטלוויזיה המקומית ובהפקות אמריקאיות קטנות כדוגמת מותחן הפשע "הנוסחא", "21 שעות במינכן" (המבוסס על טבח הספורטאים באולימפיאדת מינכן) ו"קולונל רדל" של אישטוואן סאבו, הסרט בו פרץ לתודעה.

שנת 1986 הייתה המשמעותית בקריירה של ניקלאס שזכה בפרס גלובוס הזהב לשחקן המשנה הטוב ביותר במיני סדרה/סרט טלוויזיה על הופעתו בהפקה "אנסטסיה: המסתורין של אנה" בתור הנסיך אריך. באותו הטקס היה מועמד גם בקטגוריית השחקן הראשי הטוב ביותר על תפקידו בתור הדמות הצעירה של שליט רוסיה פיוטר הגדול במיני סדרה הביוגרפית המבוססת על חייו.

שיחק לאחר מכן לצד כוכבי הקולנוע מריל סטריפ, אנטוניו בנדרס ווינונה ריידר בדרמה הספרותית "בית הרוחות" וגילם את דמותו של רופא השיניים היהודי-גרמני פריץ פפר ידיד משפחת פרנק בדרמה הביוגרפית "אנה פרנק: הסיפור במלואו".

==קישורים חיצוניים==
* 

קטגוריה:שחקני קולנוע וטלוויזיה גרמנים
קטגוריה:זוכי פרס גלובוס הזהב: טלוויזיה: שחקן משנה
קטגוריה:גרמנים שנולדו ב-1947
הפדרציה הבין-לאומית של המודדים

הפדרציה הבין-לאומית של המודדים (באנגלית: The International Federation of Surveyors; מקובל בקיצור FIG, ראשי תיבות בצרפתית: Fèdèration Internationale des Gèometres) הוא ארגון בין-לאומי המייצג את האינטרסים של המודדים ברחבי העולם. הארגון הוא פדרציה של ארגוני מודדים ברחבי העולם המכסה את כל קשת התחומים המקצועיים בתוך קהילת המודדים הבין-לאומית. הוא מספק פורום בין-לאומי לדיון ופיתוח במטרה לקדם אימון מקצועי בסטנדרטים. הפדרציה נוסדה בפריז בשנת 1878 ונודעה בשם: "Fèdèration Internationale des Gèometres" והפך לאחר מכן הוכרז לכדי הפדרציה הבין-לאומית של המודדים. זהו ארגון לא ממשלתי המייצג מעל 115 (נכון לשנת 2019) מדינות ברחבי העולם ומטרתו היא להבטיח את תניהם של המודדים ולספק את כל צורכיהם של עובדי מקצוע המדידות. 

בישראל פועלת לשכת המודדים המוסמכים בישראל החברה הרשמית בפדרציה הבין-לאומית של המודדים, הפועלת גם בשיתוף פעולה עם המרכז למיפוי ישראל של משרד השיכון ועם משרד הפנים.

== קישורים חיצוניים ==
* 

קטגוריה:תכנון עירוני
קטגוריה:גאוגרפיה עירונית
קטגוריה:ארגונים בין-לאומיים
קטגוריה:מוסדות מדעיים בין-לאומיים
לשכת המודדים המוסמכים בישראל

לשכת המודדים המוסמכים בישראל הוא ארגון המייצג את כל עובדי מקצועות המודדים בישראל. תפקידה של הלשכה הוא לארגן את המודדים המוסמכים ולייצגם, לקדם את מעמדם המקצועי של חברי הלשכה וגם לשמור על ענייני מקצוע המדידה ועל רמת מוסר המודדים ולהגן על החופש המקצועי והזכויות של חברי הלשכה. בנוסף מוציאה הלשכה ידיעון חודשי וגם מגזין חודשי בשם: "עתמודד". הלשכה מארגנת גם כנסים בינלאומיים וחברה רשמית בארגון הפדרציה הבינלאומית של המודדים. בנוסף הלשכה עובדת בשיתוף פעולה עם המרכז למיפוי ישראל של משרד השיכון ובשיתוף עם משרד הפנים לצורך מדידות של מפות ושל מערכות מידע גאוגרפי. הלשכה אחראית גם על מתן רישיונות לסטודנטים המסיימים את לימודיהם במקצועות: ה"גיאו אינפורמציה" ו"הנדסת מיפוי" לצורך קבלת תואר "מודד מוסמך" הניתן בחסות משרד החינוך.

ראשיתו של הלשכה בוועדה מייעצת ליד מחלקת המדידות שהוקמה בשנת 1953. 

לימודים לתואר מודד מוסמך התקיימו בישראל בבית הספר הגבוה למדידות בחולון, שנפתח בשנת 1952. הלימודים בבית הספר נמשכו שנתיים. בשנת 1963 הורחבו הלימודים לשלוש שנים כדי להתאימם לרמה אקדמאית, אך התלמידים לא קבלו תואר אקדמי. בשנת 1966 עבר בית הספר למבנה חדש בתל גיבורים. בשנת 1967 החלו התלמידים בפעולות מחאה בדרישה לקבל תואר אקדמי על לימודיהם. בתחילה דובר על כך שבית הספר יפעל תחת חסות הטכניון, אולם אפשרות זאת נפסלה לאחר שהטכניון החליט לקיים בעצמו לימודים גיאודזיים בפקולטה להנדסה אזרחית. הצעה לאפשר לבית הספר להעניק תארים לא נתקבלה. לבסוף הוחלט להעביר את הלימודים לאוניברסיטת תל אביב ולסגור את בית הספר בחולון.

== ראו גם ==
* האגודה הבינלאומית לגאודזיה

== קישורים חיצוניים ==
* [https://web.archive.org/web/20121011185131/http://www.agudat-hamodedim.org.il/%D7%93%D7%A3%D7%94%D7%91%D7%99%D7%AA/tabid/36/Default.aspx לשכת המודדים המוסמכים בישראל]

==הערות שוליים==

קטגוריה:גאוגרפיה
קטגוריה:מדידה
מודדים המוסמכים
האוסף השני

האוסף השני הוא שמו של אלבום אוסף של להקת הפופ רוק הישראלית משינה, הכולל שירים מארבעת אלבומיה הראשונים. האלבום יצא ב-1995 על ידי חברת התקליטים אן אם סי בהפקת זאב אולמן.

בניגוד לאלבום האוסף הראשון של הלהקה "גבירותי ורבותי: משינה", כל השירים באלבום האוסף השני נכללו באלבומי העבר של הלהקה. עטיפת האלבום זהה לעטיפה של האלבום "גבירותי ורבותי: משינה" מצילומו של ברי פרידלנדר, אך בצבעים הופכיים.

== שירי האלבום ==
הפקה מוזיקלית וכלל העיבודים מאת חברי "משינה" וראובן שפירא.
# אבל אין (2:51) (שלומי ברכה)
#: במקור מתוך האלבום "משינה".
# אחכה לך בשדות (3:52) (שלומי ברכה/יובל בנאי)
#: במקור מתוך האלבום "העמותה לחקר התמותה".
# המשפט (2:32) (שלומי ברכה/יובל בנאי)
#: במקור מתוך האלבום "העמותה לחקר התמותה".
# אניגודין (2:06) (שלומי ברכה/יובל בנאי)
#: במקור מתוך האלבום "משינה".
# מדברים עלייך (3:53) (שלומי ברכה/יובל בנאי)
#: במקור מתוך האלבום "משינה 2".
# אז למה לי פוליטיקה עכשיו (4:07) (שלומי ברכה)
#: במקור מתוך האלבום "העמותה לחקר התמותה".
# שלמונזה (4:45) (יובל בנאי)
#: במקור מתוך האלבום "משינה 3".
# מעגל נפתח (2:57) (איגי דיין/אבנר חודורוב)
#: במקור מתוך האלבום "משינה 3".
# עתיד מתוק (3:43) (שלומי ברכה/יובל בנאי)
#: במקור מתוך האלבום "משינה".
# הספסל ההוא מול האגם (4:09) (שלומי ברכה)
#: במקור מתוך האלבום "העמותה לחקר התמותה".
# הכוכבים דולקים על אש קטנה (3:25) (שלומי ברכה)
#: במקור מתוך האלבום "העמותה לחקר התמותה".
# דוקטור קליני (3:08) (שלומי ברכה)
#: במקור מתוך האלבום "משינה 3".
# כי לא בא לה (3:56) (שלומי ברכה)
#: במקור מתוך האלבום "משינה".
# מכונית (3:03) (שלומי ברכה)
#: במקור מתוך האלבום "העמותה לחקר התמותה".
# בואי וניפול (4:34) (שלומי ברכה/יובל בנאי)
#: במקור מתוך האלבום "העמותה לחקר התמותה".
# סר חינה (1:17) (שלומי ברכה)
#: במקור מתוך האלבום "משינה 3".
# הוי סלסלאת (2:41) (שלומי ברכה)
#: במקור מתוך האלבום "משינה 2".

== משתתפי האלבום ==
*יובל בנאי - שירה
*שלומי ברכה - גיטרות
*אבנר חודורוב - קלידים וסקסופון
*מייקל בנסון - גיטרה בס
*איגי דיין - תופים וכלי הקשה

==קישורים חיצוניים==

קטגוריה:אלבומי משינה
קטגוריה:אלבומי חברת NMC יונייטד אנטרטיינמנט
ניקולאוס מרקטור

ניקולאוס מֶרְקָטוֹר (גרמנית: Nicolaus Mercator; סביבות 1620 – 14 בינואר 1687), שנודע גם בשמו הגרמני ניקולאס קַאוּפְמן, היה מתמטיקאי ומדען.

== ביוגרפיה ==
ניקלאוס קאופמן נולד בערך בשנת 1620 בדוכסות הולשטיין, בן למרטין קאופמן, מנהל בית ספר באולדנבורג. בשנת 1632 החל ללמוד באוניברסיטת רוסטוק, סיים לימודיו בשנת 1641, ועבר לזמן קצר לליידן. שינה את שם משפחתו למרקטור (בלטינית: סוחר). בשנים 1648-1642 התגורר בהולנד. בשנים 1654-1648 לימד באוניברסיטת קופנהגן ופרסם ספרי לימוד לטריגונומטריה, גאוגרפיה ואסטרונומיה. נאלץ לעזוב את האוניברסיטה לאחר שזו נסגרה מחמת מגפה. בשנים 1657-1655 התגורר בפריז. בשנים 1682-1658 לימד מתמטיקה בלונדון וקיים קשרים עם ויליאם אוטרד, ג'ון פל וג'ון קולינס. בשנת 1664 יצא לאור ספרו Hypothesis astronomica nova, שבו הציג את חוקי קפלר יחד עם רעיונות משלו. תכנן כרונומטר ימי עבור צ'ארלס השני, מלך אנגליה, לשם איתור מדויק של קווי אורך בים. בזכות זאת הצטרף בשנת 1666 לחברה המלכותית ופעל בשיתוף פעולה עם רוברט הוק, ולאחר מכן גם עם אייזק ניוטון. בשנת 1682 עבר לפריז, לאחר שלא הצליח לקבל משרה נאותה באנגליה, ובשנים 1687-1682 תכנן והקים את המזרקות בארמון ורסאי. נפטר בוורסאי בשנת 1687.

במתמטיקה נודע בעיקר בזכות חיבורו Logarithmo-technica, על לוגריתמים, אותו פרסם בשנת 1668. בחיבור זה תיאר את טור מרקטור, שהתגלה באופן עצמאי גם על ידי גרגואר דה סן-וינסנט והוא למעשה טור מקלורן של לוגריתם טבעי:

:<math>\ln(1 + x) = x - \frac{1}{2}x^2 + \frac{1}{3}x^3 - \frac{1}{4}x^4 + \cdots</math>

חיבור זה הוא החיבור הידוע הראשון שבו נעשה שימוש במושג 'לוגריתם טבעי' (בצורה הלטינית: log naturalis). השימוש שלו במושג זה מפתיע, משום שקדם לפיתוח החשבון האינפיניטסימלי, שבמסגרתו מופיעות מרבית תכונות הטבעיות של הלוגריתם. 

לעולם המוזיקה תרם תיאור מדויק של כוונון מושוה ל-53, שהיה בעל חשיבות תאורטית, אך לא נכנס לשימוש.

==קישורים חיצוניים==

קטגוריה:מחברי ספרי לימוד
קטגוריה:מתמטיקאים גרמנים במאה ה-17
קטגוריה:ילידי 1620
קטגוריה:נפטרים ב-1687
1925 בארץ ישראל

להלן אירועים בולטים שהתרחשו במהלך שנת 1925 בארץ ישראל תחת שלטון המנדט הבריטי.

== הנהגה ==
שלטון המנדט
* הנציב העליון - סר הרברט לואי סמואל עד 30 ביוני, הרברט פלומר

הנהגת היישוב

== אירועים בולטים ==

* 6 בפברואר – טקס חנוכת הטכניון 
* 1 באפריל – טקס חנוכת האוניברסיטה העברית מתקיים בהר הצופים במעמד הלורד בלפור, חיים ויצמן, הרב קוק, הרברט סמואל (נציב המנדט הבריטי) וחיים נחמן ביאליק 
* 1 ביוני – העיתון "דבר" רואה אור לראשונה 
* 2 ביוני – נפתח "בית הנכות הלאומי בצלאל" בירושלים בהנהלתם של בוריס שץ ומרדכי נרקיס
* 30 ביוני – הרברט פלומר הופך לנציב העליון.

=== התיישבות ===
* 1 במאי – נוסד קיבוץ גבעת השלושה.
* נוסדה המושבה רמתיים, אשר בשנת 1964 אוחדה עם שלושה יישובים חקלאיים נוספים ליצירת היישוב ולימים העיר הוד השרון. (תאריך מדויק לא ידוע)
* נוסד כפר עטא, לימים העיר קריית אתא.
<gallery widths="150px" heights="180px" perrow="3">
File:Founding of the Hebrew University.jpg|1 באפריל: טקס חנוכת האוניברסיטה העברית מתקיים בהר הצופים.
File:Gen sir herbert plumer.jpg|30 ביוני: הרברט פלומר הופך לנציב העליון.
</gallery>

== נולדו ==

* 6 בינואר – עוזי נרקיס, אלוף פיקוד המרכז בעת מלחמת ששת הימים (נפטר ב-1997) 
* 10 במרץ – מרדכי אלקחי, איש אצ"ל, מעולי הגרדום (הוצא להורג 1947) 
* 14 במאי – יובל נאמן, פיזיקאי ופוליטיקאי ישראלי, כיהן כשר בממשלת ישראל (נפטר ב-2006) 
* 24 באוגוסט – חיים יעקב גולדוויכט, מייסד וראש הישיבה הראשון של ישיבת כרם ביבנה (נפטר ב-1995) 
* 24 באוגוסט – צפייה גורן, אשת חינוך ונשיאת אמונה - תנועת האשה הדתית לאומית (נפטרה ב-2008) 
* 2 בנובמבר – אריה נחמקין, חבר הכנסת מטעם המערך ושר החקלאות (נפטר ב-2021) 
* 1 בדצמבר – דב לוין, שופט בית המשפט העליון (נפטר ב-2001) 
* 4 בדצמבר – שמואל רוזן, חידונאי ישראלי (נפטר ב-2015) 
* 24 בדצמבר – יפה ירקוני, זמרת ישראלית (נפטרה ב-2012)
* 25 בדצמבר – גאולה כהן, אשת לח"י וחברת הכנסת מטעם התחיה (נפטרה ב-2019) 

== נפטרו ==

(:קטגוריה:ארץ-ישראלים שנפטרו ב-1925)
[[חנינא קרצ'בסקי]]
* 20 בדצמבר – חנינא קרצ'בסקי, מחלוצי הזמר העברי בארץ ישראל (נולד ב-1877)

קטגוריה:שנים בארץ ישראל
ארץ ישראל
1924 בארץ ישראל

להלן אירועים בולטים שהתרחשו במהלך שנת 1924 בארץ ישראל תחת שלטון המנדט הבריטי.

== הנהגה ==
שלטון המנדט
* הנציב העליון – סר הרברט לואי סמואל

הנהגת היישוב

== אירועים בולטים ==

* 24 באפריל – מוקמת קבוצת הכדורגל "הפועל חיפה", קבוצת הכדורגל הראשונה להשתייך לאגודת "הפועל" 
* 17 באוקטובר – נוסדת תנועת הנוער העובד על ידי בני נוער עובדים שהתאגדו על מנת להגן על עבודתם וזכויותיהם. שם התנועה שונה בשנת 1959 ל"הנוער העובד והלומד".
* 14 בדצמבר – השיעורים הראשונים מתקיימים בטכניון

=== התיישבות ===
* 13 בדצמבר – ייסוד המושבה הרצליה 
* נוסד המושב מגדיאל, אשר בשנת 1964 אוחדה עם שלושה יישובים חקלאיים נוספים ליצירת היישוב ולימים העיר הוד השרון. (תאריך מדויק לא ידוע)
* נוסד היישוב החקלאי בני ברק (תאריך מדויק לא ידוע)
===תרבות===
* ראה אור "החלוצים – לקט צלליות" מאת מאיר גור אריה

== נולדו ==

* 11 בינואר – יהודה פרח, חבר הכנסת מטעם הליכוד (נפטר ב-1998) 
* 24 בינואר – הרב חיים דוד הלוי, הרב הראשי של תל אביב (נפטר ב-1998) 
* 15 ביוני – עזר ויצמן, נשיא מדינת ישראל (נפטר ב-2005) 
* 21 באוגוסט – פסח גרופר, פוליטיקאי ישראלי (נפטר ב-2013)
* 17 בדצמבר – יוחאי בן-נון, מפקדו השישי של חיל הים הישראלי (נפטר ב-1994)

== נפטרו ==

(:קטגוריה:ארץ-ישראלים שנפטרו ב-1924)
* 30 ביוני – ישראל דה האן, קורבן הרצח הפוליטי הראשון בארץ ישראל בעת החדשה (נולד ב-1881) 

קטגוריה:שנים בארץ ישראל
ארץ ישראל
1923 בארץ ישראל

להלן אירועים בולטים שהתרחשו במהלך שנת 1923 בארץ ישראל תחת שלטון המנדט הבריטי.

== הנהגה ==
שלטון המנדט
* הנציב העליון - סר הרברט לואי סמואל

הנהגת היישוב

== אירועים בולטים ==

=== התיישבות ===
* נוסדה המושבה עיר שלום. (תאריך מדויק לא ידוע)

== נולדו ==

* 6 במרץ – גדעון בן-ישראל, פוליטיקאי ישראלי (נפטר ב-2014)
* 10 במרץ – שמואל תמיר, פוליטיקאי ישראלי (נפטר ב-1987)
* 12 בספטמבר – אביעד יפה, פוליטיקאי ישראלי (נפטר ב-1977)
* 9 באוקטובר – חיים גורי, משורר, סופר, עיתונאי, במאי ויוצר קולנוע ישראלי (נפטר ב-2018)
* 12 באוקטובר – טוביה קושניר, בוטנאי ארץ-ישראלי ולוחם בשיירת הל"ה (נפטר ב-1948)

== נפטרו ==

(:קטגוריה:ארץ-ישראלים שנפטרו ב-1923)

קטגוריה:שנים בארץ ישראל
ארץ ישראל
+